Warhammer (παιχνίδι)

Τo Warhammer ( πρώην Warhammer Fantasy Battle ή Warhammer Fantasy ) είναι επιτραπέζιο παιχνίδι με μινιατούρες μεσαιωνικού περιεχομένου. Αποτελείται από μάχες μεταξύ στρατών από διαφορετικές παρατάξεις. Το παιχνίδι δημιουργήθηκε από τον Rick Priestley και πουλήθηκε από την εταιρία Games Workshop.Η πρώτη έκδοση κυκλοφόρησε το 1983. Η έκτη και τελευταία έκδοση κυκλοφόρησε στις 10 Ιουλίου 2010. Το παιχνίδι δεν κυκλοφορεί πλέον από την Games Workshop, που το αντικατέστησε με το  Warhammer Age of Sigmar , το οποίο χρησιμοποιεί παρόμοιο φαντασιακό πλαίσιο αλλά έχει διαφορετική αισθητική.

Το παιχνίδι χρησιμοποιεί μινιατούρες (minis) για να αναπαραστήσει πολεμιστές. Το πεδίο μάχης αποτελείται από μοντέλα κτηρίων,δέντρων,λόφων και άλλων εδαφικών χαρακτηριστικών. Οι παίκτες παίζουν με τη σειρά κινώντας τους πολεμιστές στο πεδίο μάχης προσποιούμενοι ότι οι μινιατούρες μάχονται μεταξύ τους.Η έκβαση της μάχης ορίζεται από τις ζαριές και απλή αριθμητική.

Ο κόσμος του Warhammer 

Κύριο άρθρο: Warhammer Fantasy

Ο κόσμος του Warhammer βρίσκεται σε ένα φανταστικό σύμπαν με "σκοτεινό και σκληρό" υπόβαθρο με επιρροές από τις ιστορίες του Michael Moorock, που έχουν περιεχόμενο επιστημονικής φαντασίας. Επιπλέον αντλεί έμπνευση από ιστορικές αναφορές που εντάσσονται στον μύθο του παιχνιδιού.

Η γεωγραφία του παιχνιδιού μοιάζει αρκετά με αυτή της γης εξαιτίας της παραποίησης από μια περιπλανώμενη στο διάστημα φυλή γνωστή ως Old Ones. Αυτή η παντοδύναμη φυλή επισκέφτηκε τον κόσμο στο μακρινό παρελθόν. Αφού εγκαθίδρυσαν φρουρά , άλλαξαν την γεωγραφία και βιόσφαιρα της Γης. Σκοπός τους ήταν να αποικήσουν και να δημιουργήσουν καινούριο πολιτισμό, με όντα κατώτερα από αυτούς που θα τους λάτρευαν. Με την βοήθεια των υπηρετών τους, ονόματι Slann, μετακίνησαν την τροχιά της γης κοντινότερα στον ήλιο και δημιούργησαν τις ηπείρους.

Με το πέρασμα των χρόνων δημιούργησαν και άλλες φυλές. Ήθελαν να γίνουν αθάνατοι και να ανέβουν στην εξουσία. Σταδιακά όλες οι φυλές κήρυξαν πόλεμο εναντίον των Old Ones με αποτέλεσμα να εξαφανιστούν όλοι. Από αυτό το σημείο και μετά εκτυλίσσεται η ιστορία του σύμπαντος στο παιχνίδι.

Βασικοί κανόνες 

Οι παίκτες παίζουν το επιτραπέζιο παιχνίδι με μινιατούρες ύψους 25mm-250mm. Οι κανόνες του παιχνιδιού έχουν δημοσιευθεί σε μια σειρά βιβλίων που περιγράφουν πως κινούνται οι φιγούρες στην επιφάνεια του παιχνιδιού για να προσομοιάζουν μάχη με ισορροπημένο και δίκαιο τρόπο. Το παιχνίδι παίζεται σε επιφάνεια μήκους 180 cm και 120 cm πλάτους. Είναι συνήθως διακοσμημένη με σκηνικά σε κλίμακα των φιγούρων. Μία μινιατούρα ή μία ομάδα με παρόμοιες μινιατούρες ονομάζεται "μονάδα".

Οι φιγούρες δίνονται σε συναρμολογούμενα πακέτα και ο συλλέκτης μπορεί να αυξομειώσει τις φιγούρες του καθώς και να τις βάψει. Ο αριθμός φιγούρων και κινήσεων στο παιχνίδι ορίζεται ανάλογα με την φυλή που έχει επιλέξει ο παίκτης. Το πεδίο μάχης βρίσκεται πάνω σε μια επιφάνεια και αποτελείται από κτήρια, ερείπια και πεδιάδες .

Μέλλον 
Το 2019 ανακοινώθηκε ότι η εταιρία Games Workshop ξεκινάει προετοιμασίες για το Warhammer: The Old World project., που θα είναι μια μορφή αναζωπύρωσης του Warhammer Fantasy Battles. Αναφέρθηκε πως θα πάρει τουλάχιστον δύο με τρία χρόνια για την ολοκλήρωσή του.

Εξωτερικοί σύνδεσμοι 
Warhammer, a beginner's guide to the legendary battle game, εφ. The Guardian

Παραπομπές 

Επιτραπέζια παιχνίδια